ปาเต๊ะมีหลายสาขา ที่มาเป็นประจำคือสาขาห้าแยกลาดพร้าว อยู่ตรงข้ามยูเนี่ยน มอลล์ ใกล้กับเซนต์จอห์น

บรรยากาศร้าน : ร้านนี้มักเปิดเพลงโอลด์ดี้ด้วยแผ่นเสียง ดังนั้นเราจะได้ฟังเพลงเอลวิส, เดอะ บีทเทิ้ล ฯลฯ ในอีกแบบหนึ่ง ร้านตกแต่งด้วยแผ่นเสียงสะสม ขอบอกว่าเจ๋งๆทั้งนั้น

เมื่อเดินมานั่งโต๊ะ สิ่งแรกที่จะถูกนำมาวางบนโต๊ะคือ ถั่วลิสงคลุกพริกกับเกลือ กับแกล้มเบียร์เย็นๆ เสิร์ฟด้วยแก้วแช่เย็นจนเป็นน้ำแข็ง ซดเข้าไปชื่นใจจริงๆ นอกจากเบียร์แล้ว ยังมีเมนูเนื้อเด็ดๆมาแนะนำกันด้วย

เมนูแรก 
'ยำเนื้อญี่ปุ่น' เนื้อสีชมพู สุกแบบมีเดียม รสหวานๆ ตัดกับซอสญี่ปุ่นเค็มนิดๆ เปรี้ยวหน่อยๆ ตัดรสกันได้อย่างดี กินแกล้มเบียร์ ถ้าไม่สั่งล่ะพลาดเลย

เมนูต่อมา
'เห่าดง' มีทั้งเนื้อและหมู หน้าตาจะคล้ายน้ำตก แต่รสชาติเหมือนลาบที่ไม่ใส่ข้าวคั่ว เอ้า...งง ล่ะซิ ถ้าอย่างนั้นลองสั่งเลย รับรองว่าแซ่บเหงื่อซึม จนต้องสั่งจานสองเพิ่มแน่นอน

เมนูเนื้อยังไม่หมด!
'เนื้อน่องลายฮ่องกงจิ้มแจ่ว' เนื้อน่องลายตุ๋น จิ้มกับน้ำจิ้มแจ่ว นุ่มลิ้นทีเดียว

มีแต่เมนูเนื้อๆ เดี๋ยวคนไม่ทานเนื้อจะว่าเอาได้ว่าเอาใจแต่คนทานเนื้อ ถ้าอย่างนั้นขอแนะนำ 'ไก่กรอบซอสมะนาว' กับ 'โรตีแกงเขียวหวานไก่' อร่อยไม่แพ้กันเลนทีเดียว 

:)

